stanford-oval/wikipedia huggingface dataset:
הרס עצמי
סוגי התנהגות של הרס עצמי

התנהגות של הרס עצמי עשויה לשמש בני אדם כמנגנון התמודדות כאשר הם חשים מוצפים. לדוגמה, סטודנט שניצב בפני משימה אקדמית מלחיצה עלול לחבל בעבודתו במקום להתמודד עם תחושות המתח והדחק. הגשת המשימה תיעשה בלתי אפשרית בשל כך, אך המגיש ייפטר מהחשש הכרוך בעניין.
התנהגות של הרס עצמי עשויה לבוא לידי ביטוי בצורת ניסיון פעיל להרחיק אחרים. למשל, מתוך הפחד "לקלקל" מערכות יחסים - במקום להתמודד עם הפחד, אנשים בעלי יצר הרס עצמי חברתי עשויים להתנהג בצורה מעצבנת או מרחיקה, כדי שהאחרים ידחו אותם.
סוגים מובהקים יותר של מצבי הרס עצמי הם הפרעות אכילה, אלכוהוליזם, התמכרות לסמים, גרימת נזק עצמי, הימור פתולוגי וניסיונות התאבדות.
היבט חשוב בהתנהגות של הרס עצמי הוא חוסר היכולת להתמודד עם המתח שנובע מתחושת חוסר ביטחון עצמי – כשמדובר במערכת יחסים למשל, האדם יפקפק בנאמנות הצד השני; בעבודה או במסגרת הלימודית יטיל ספק ביכולתו להתמודד עם מטלות ולעמוד בלוחות זמנים. אנשים בעלי הרס עצמי נוטים לחוש שהדרך היחידה לפטור עצמם מדרישות היא להציג עצמם כבלתי כשירים.
אנשים מצליחים עלולים לחבל בהישגים של עצמם מתוך יצר הרס עצמי. הדבר עלול לנבוע מתחושות חרדה, חוסר ערך עצמי ומדחף בלתי נשלט לשחזר את חווית ה"טיפוס לפסגה".
התנהגות של הרס עצמי נחשבת לעיתים קרובות כנרדפת לגרימת נזק עצמי, אך אין הדבר מדויק. גרימת נזק עצמי היא ביטוי קיצוני להתנהגות של הרס עצמי, אך היא עשויה ללבוש צורות רבות אחרות. כשם שניסיון אישי עשוי להשפיע כמה קיצונית תהיה התנהגותו, כך ישתקף הדבר גם דרך גרימת נזק עצמי.
גורמים

טראומה מילדות בשל התעללות מינית ופיזית, וכן הורות משובשת, מקושרים להתנהגות של הרס עצמי. התנהגות כזו נובעת בדרך כלל מחוסר מימוש של מנגנוני התמודדות בריאים. כיוון שלא קיימת התמקדות רבה בבעיות נפשיות ספציפיות, כגון התנהגות של הרס עצמי, כך גם לא לומדים אנשים שיטות מסוימות שעשויות להועיל להם ואפילו למנוע מהם להתפרץ.
יתר על כן, אנשים שחוו טראמה מכל סוג, כדוגמת התעללות או הזנחה, עשויים לפתח בעיות פסיכולוגיות שעלולות להוביל לבעיות גדולות יותר. יתרה מכך, הצורך בתשומת לב או בתחושת הרגשה טובה עשויים בסופו של דבר לגרום להתנהגות הזו. דוגמה לכך היא התמכרות לסמים או לאלכוהול. בשלבים הראשוניים, אנשים נוטים לאמץ בהדרגה את ההתנהגויות המזיקות הללו כי הן מסבות להם הנאה. עם זאת, ככל שעובר הזמן, הופכת ההתנהגות להרגל שהם אינם יכולים לחדול ממנו ומאבדים בקלות את תחושות ההנאה. כשהם מפסיקים לחוש הנאה, גוברת תדירות העיסוק בהתנהגות של הרס עצמי כיוון שאינם מצליחים להשיג את אותה תחושה שמעלימה כאב נפשי או פיזי.
טיפול

שינוי התנהגות של הרס עצמי עשוי להיות דבר מורכב אשר כולל מעבר דרך שלבים משמעותיים בדרך להחלמה. לפי חוקרים מסוימים שלבים אלו כוללים תכנון מוקדם, תכנון, הכנה, פעולה, שימור והפסקה. שיטות השלבים שייסדו הן שיטות יעילות לטיפול קוגניטיבי-התנהגותי בהתנהגויות חזרתיות הממוקדות בגוף האדם כגון: טריכוטילומניה (תלישת שיער) או כסיסת ציפורניים, אימון בהיפוך ושינוי הרגלים וכן ניתוק הם שיטות טיפול יעילות בהתאם לראיות מטה אנלטיות.
ראו גם

מועדון 27
יצר המוות
הפרעת אישיות גבולית
ויסות רגשי
הפרעת אישיות היסטריונית
תבוסתנות
פגיעה עצמית
חבלה עצמית (אסטרטגיה קוגניטיבית)
הפרעת דחק פוסט-טראומטית
הערות שוליים

↑  Aaron T. Beck, Maria Kovacs, Arlene Weissman, Scale for Suicide Ideation, PsycTESTS Dataset, ‏1979
↑  Explain What you are doing and Why you are doing it, Routledge, 2014-12-01, עמ' 47–48, ISBN 978-1-315-74946-4
↑  Anthony Bateman, Roy Krawitz, Borderline personality disorder: an evidence-based guide for generalist mental health professionals, Oxford: Oxford Univ. Press, 2013, ISBN 978-0-19-964420-9
↑  A. K. Nyman, H. Jonsson, Patterns of self-destructive behaviour in schizophrenia, Acta Psychiatrica Scandinavica 73, 1986-03, עמ' 252–262 doi: 10.1111/j.1600-0447.1986.tb02682.x
↑  O.Ivar Lovaas, Gilbert Freitag, Vivian J. Gold, Irene C. Kassorla, Experimental studies in childhood schizophrenia: Analysis of self-destructive behavior, Journal of Experimental Child Psychology 2, 1965-03, עמ' 67–84 doi: 10.1016/0022-0965(65)90016-0
1 2  {{{מחבר}}}, Childhood origins of self-destructive behavior, American Journal of Psychiatry 148, 1991-12, עמ' 1665–1671 doi: 10.1176/ajp.148.12.1665
1 2  Nataliya Borisovna Sycheva, TYPES OF SELF-DESTRUCTIVE BEHAVIOR OF STUDENTS, Pedagogical Education in Russia, 2018, עמ' 66–72 doi: 10.26170/po18-03-10
↑  Yari Gvion, Amit Fachler, Traumatic Experiences and Their Relationship to Self-Destructive Behavior in Adolescence, Journal of Infant, Child, and Adolescent Psychotherapy 14, 2015-10-02, עמ' 406–422 doi: 10.1080/15289168.2015.1090863
1 2  M.N. Christoffersen, A follow-up study of longterm effects of unemployment on children: loss of self-esteem and self-destructive behavior among adolescents, Childhood 2, 1994-11, עמ' 212–220 doi: 10.1177/090756829400200405
↑  Raymond J. Fisman, Shachar Kariv, Daniel Markovits, Pareto Damaging Behaviors, SSRN Electronic Journal, 2005 doi: 10.2139/ssrn.748404
↑  Andrea L. Scherzer, Understanding self-destructive behaviour in adolescence, Routledge, 2018-03-29, עמ' 5–20, ISBN 978-0-429-48471-1
↑  Faye Pickrem, Disembodying Desire: Ontological Fantasy, Libidinal Anxiety and the Erotics of Renunciation in May Sinclair, Edinburgh University Press, 2017-01-01
↑  {{{מחבר}}}, Childhood origins of self-destructive behavior, American Journal of Psychiatry 148, 1991-12, עמ' 1665–1671 doi: 10.1176/ajp.148.12.1665
↑  Bullish Thinking: How to Change Negative Behavior and Destructive Thoughts, Hoboken, NJ, USA: John Wiley & Sons, Inc., 2015-10-03, עמ' 11–24
↑  Melissa T. Lee, Davis N. Mpavaenda, Naomi A. Fineberg, Habit Reversal Therapy in Obsessive Compulsive Related Disorders: A Systematic Review of the Evidence and CONSORT Evaluation of Randomized Controlled Trials, Frontiers in Behavioral Neuroscience 13, 2019-04-24 doi: 10.3389/fnbeh.2019.00079
| --- | --- |
בקרת זהויות :  LNB: 000073376
חדשות אל-עהד

| --- | --- |
 סוג:  אתר אינטרנט 
 תקופת הפעילות:  5 בנובמבר 1999 – הווה (25 שנים) 
 בעלות:  חזבאללה 
 www.alahednews.com.lb
 
חדשות אל-עהד (בערבית: العهد نيوز, בתעתיק מדויק: אלעהד ניוז) הוא עיתון חדשות לבנוני בערבית בבעלות ארגון הטרור חזבאללה, ומהווה אחד מגופי התעמולה שלו. העיתון הוקם במטרה להציג את הנרטיבים ונקודות המבט של חזבאללה בקרב הציבור הלבנוני והערבי. הוא עוסק במגוון נושאים ובהם חדשות, פרשנויות, ראיונות ותוכניות תיעודיות, עם התמקדות בנושאים הקשורים למדיניות החוץ של לבנון, הסכסוך הישראלי-פלסטיני, פעילות חזבאללה וההתרחשויות במזרח התיכון.
העיתון יצא לאור לראשונה ב-18 ביוני 1984, כעיתון שבועי בשם "אל-עהד", וב-5 בנובמבר 1999 הושקה הגרסה האינטרנטית שלו, הפועלת באותה מתכונת עד היום.
כחלק מתאגיד התקשורת של חזבאללה, אתר חדשות אל-עהד מושפע מסדר היום הפוליטי והאידאולוגי של התנועה. אשר על כן, מופנית כלפיו ביקורת ככזה המשמש כלי תעמולה לטובת חזבאללה ומציג פרספקטיבה חד-צדדית על המתרחש באזור.
הערות שוליים

↑  موقع العهد الاخباري, www.alahednews.com.lb (בערבית)
↑  "Terrorists Are Still Recruiting on Facebook, Despite Zuckerberg's Reassurances". Bloomberg.com (באנגלית). 2018-05-10. נבדק ב-2024-03-13.
ערך זה הוא קצרמרבנושא תקשורת ובנושא עיתונים. אתם מוזמנים לתרום לוויקיפדיה ו.
א-זאווייה (לוב)

| --- | --- |
 מדינה:  לוב לוב
 מחוז:  א-זאווייה
 גובה:  17 מטרים
 אוכלוסייה:  ‏
  ‑ בעיר:  200,000 (2011)
 קואורדינטות:  32°45′8″N 12°43′40″E﻿ / ﻿32.75222°N 12.72778°E﻿ / 32.75222; 12.72778
 אזור זמן:  UTC +2
  מפת מיקום  מפה מפורטת   (למפת לוב מוגדלת) טריפולי בנגאזי מיסראתה אל-ביידא רדאמס סבהא תוניסיה אלג'יריה ניז'ר צ'אד סודאן מ. הים התיכוןא-זאווייה(למפת לוב רגילה) טריפולי בנגאזי מיסראתה אל-ביידא רדאמס סבהא תונ. אלג'. ניז'ר צ'אד סו. מ. הים התיכוןא-זאווייה  he tabBackground:;tabBorder:#aaa;defaultTab:0;
 
אַ-זַּאוִיַה (בערבית: الزاوية – "הפינה") או אַ-זַּאוִיַה אלְ-עַ'רְבִּיַּה (الزاوية الغربية – "הפינה המערבית") היא עיר בצפון-מערב לוב השוכנת לחוף הים התיכון, כ-40 ק"מ מערבית לטריפולי, ומשמשת בירת מחוז א-זאווייה.
לפי מפקדי אוכלוסין שנערכו בלוב בשנים 1973 ו-1984 התגוררו בעיר כ-100,000 תושבים. נכון לשנת 2006 מוערכת אוכלוסיית מחוז א-זאווייה בכ-291,000 תושבים, שרובם מרוכזים בעיר. ככל הנראה, זוהי העיר החמישית בגודלה בלוב אחרי טריפולי, בנגאזי מיסראתה, ואל-ביידא.
בא-זאווייה שוכנת אוניברסיטת שבעה באפריל, שנוסדה בשנת 1988. סמוך לעיר ישנו שדה נפט, ובעיר נמצא אחד מבתי הזיקוק החשובים במדינה.
במהלך מלחמת האזרחים בלוב בשנת 2011 ניטשו בעיר קרבות עזים בין האופוזיציה הלובית לבין כוחותיו של שליט לוב דאז, מועמר קדאפי. א- זאוויה נתפשה במקום אסטרטגי בגלל מיקומה בין הבירה טריפולי לגבול עם תוניסיה. בתחילת המלחמה נגרם לעיר נזק ר לאחר הפצצות מצדו של השליט קדאפי. במרץ 2011 נכבשה העיר מחדש על ידי תומכי קדאפי, ולאחר ניסיונות חוזרים של המורדים להשתלט חלקים מהעיר, דווח כי כוחותיו של קדאפי נטשו את א-זאווייה באוגוסט של אותה שנה.
אל-מוח'תארה

| --- | --- |

 אתר ארכאולוגי
 חפירות:  1963
 ארכאולוגים:  J. Cauvin
 גישה לציבור:  Yes
 מיקום
 מדינה:  לבנון 
 קואורדינטות:  33°39′32″N 35°36′50″E﻿ / ﻿33.658863°N 35.613877°E﻿ / 33.658863; 35.613877
 he
 
אל-מוח'תארה (בערבית: المختارة, בתעתיק מדויק: אלמח'תארה) הוא כפר לבנוני, בנפת שוף, מחוז הר הלבנון. הכפר נחשב ל"מעוז הדרוזים" מאז המאה ה-17.
אטימולוגיה

אין מקור מוסמך למקור השם וסיבתו.
בפי התושבים השם ניתן למקום משום שהכפר נבחר על ידי המנהיג הדרוזי הראשון, עלי ג'ונבלאט, שהגיע למקום במאה ה-17. השורש הערבי ח'.ת.ר (ختر) הוא בעניין בחירה, כלומר, שם המקום הוא "הנבחרת" (זו שנבחרה).
מיקום וגאוגרפיה

מוח'תארה שוכנת באזור השוף, כ-50 קילומטרים דרומית מזרחית לביירות, כ-29 קילומטרים מזרחית לעיר החוף דאמור, ו-6 ק"מ מבית-א-דין, בגובה ממוצע של 890 מטרים מעל פני הים, בעמק במורדות המערביים של רכס בארוכ (אנ'). מערבית לכפר נפגשים שני יובלים של האוואלי שיורדים מההרים שממזרח. מקום מפגשם נקרא: בִּרְכֶּת אל-עָרוּס (بركة العروس; בעברית: "בריכת הכלה".
היסטוריה

ביישוב ובסביבתו נמצאו שרידים ארכאולוגיים והמקום נחפר, בשנת 1963, על ידי הארכאולוג הצרפתי ז'אקו קאובין (צר'). נמצאו 378 כלי צור וביניהם: פגיונות, ראשי חץ, מגל, גרזנים, אזמלים, מהתקופה הנאוליתית. ג'יימס מלארט הציע שחלק מהכלים מתקופה מוקדמת יותר.
מאז המאה ה-17 מוח'תארה היא המעוז של משפחת ג'ונבלאט. זהו מקום הולדתו של וליד ג'ונבלאט, שהיה מנהיג המפלגה הסוציאליסטית המתקדמת בלבנון, עד שנת 2023. הארמון שבו גרה המשפחה, ידוע בכינויו "דאר-אל-מוח'תארה".
אוכלוסייה

בשנת 2010 היו רשומים בכפר 1,384 בעלי זכות בחירה לפרלמנט הלבנוני, מהם הצביעו בפועל: 557 איש.
על אף היותה "מעוז הדרוזים" מחצית מתושבי הכפר הם נוצרים.
הערות שוליים

↑  [https://xvi.pages.dev/0xLy9lbi53aWtpcGVkaWEub3JnLy9Nb3VraHRhcmE Archaeology in Lebanon
 - Moukhtara], XVI
↑  Mokhtara | Les Plus Beaux Villages du Liban (באנגלית)
↑  , Elections municipales et ikhtiariah au Mont-Liban, localiban.org
↑  Moukhtara, moukhtara.gov.lb
אל-קודס (עיתון)

| --- | --- |
לוגו העיתון

 תדירות:  יומון
 סוגה:  חדשות
 פורמט:  ברודשיט
 מייסד:  מחמוד אבו זלף
 בעלים:  משפחת אבו זלף
 עורך ראשי:  ואליד אבו זלף
 תאריכי הופעה:  1967–הווה (כ־58 שנים)
 שפה:  ערבית
 מערכת:  ירושלים
 מדינה:  ישראל ישראל
 www.alquds.com
 
מטה העיתון בירושלים
אל-קודס (בערבית: القدس; תעתיק מדויק: אלקדס, ומילולית: ירושלים) הוא יומון פלסטיני ערבי, הנפוץ ביותר בשטחים, היוצא לאור בירושלים ונוסד בשנת 1967 כתוצאה ממיזוג של שני העיתונים הפלסטיניים "א-דיפאע" ו"אל-ג'יהאד". המייסד של עיתון "אל-ג'יהאד", מחמוד אבו זלף היה לבעלי העיתון הממוזג, וכן גם שימש כעורכו עד מותו בשנת 2005. כיום עורך אותו בנו, ואליד אבו זלף. העיתון יוצא בפורמט ברואדשיט ומופץ בכ-20,000 עותקים. בנוסף להפצה זו מפורסם העיתון באינטרנט בפורמט HTML ו-PDF. החל משנת 2008 מפרסם אתר האינטרנט של העיתון גם בפרסית.
עד לשנת 1985 ביטא העיתון עמדות פרו-ירדניות, אז החל לתמוך בקו המדיני של אש"ף והפת"ח. העיתון היה נתון להשפעה ישירה של יאסר ערפאת שנהג להעביר מדי חודש תמיכה לעיתון של כ-55,000 דולר. אבו זלף עצמו שימש כיועץ תקשורת של ערפאת במהלך שנות ה-90.
הפוליטיקאי הפלסטיני, זיאד אבו זיאד  הוא בעל טור בעיתון.
העיתון מתפרסם בירושלים ומשום כך הוא חייב לקבל את אישור הצנזורה הצבאית בלשכת העיתונות הממשלתית של ישראל על בסיס יומי.
לפי סקר הלשכה הפלסטינית המרכזית לסטטיסטיקה נקרא העיתון על ידי 81.1% מן הקוראים מעל גיל 18, והוא הפופולרי שבעיתונים הפלסטיניים.
באוקטובר 2016, התראיין שר הביטחון אביגדור ליברמן לעיתון, ואמר כי הוא תומך בפתרון שתי המדינות וכי ישראל תהיה מוכנה להסיר את המצור מרצועת עזה ולפעול לשיקומה, בתנאי שחמאס יוותר על התוכנית הצבאית שלו.
באפריל 2023 החל העיתון לפרסם מהדורה בעברית.
ראו גם

קודס (רשת חדשות)
הערות שוליים

↑  העיתון "א-דיפאע", באתר הספרייה הלאומית
↑  "קניית השפעה" בתקשורת הפלסטינית: דיווח הביטחון המסכל אודות הקצאת 55,000 $ לחודש מלשכת ערפאת עבור מחמוד קאסם אבו זלף כתמיכה בעיתונו ("אלקדס"), המרכז למורשת המודיעין
↑  בג"ץ 281/11 ראש מועצת בית איכסא ואח' נ' שר הביטחון ואח', ניתן ב־6 בספטמבר 2011, סעיף 17
↑   ג'קי חורי, ליברמן לעיתון פלסטיני: אם חמאס יפסיק להתחמש ולחפור מנהרות, נסכים לשדה תעופה בעזה, באתר הארץ, 24 באוקטובר 2016
↑   ניר חסון, העיתון הפלסטיני הפופולרי ביותר התחיל לפרסם מהדורה בשפה העברית, באתר הארץ, 17 באפריל 2023
אל-עאלם אל-יום

| --- | --- |
 תדירות:  6 פעמים בשבוע
 מייסד:  יאסר ת'אבת ועמאד אדיב
 מנכ"ל:  למיס אל-חדידי
 תאריכי הופעה:  1991–הווה (כ־34 שנים)
 שפה:  ערבית
 מערכת:  קהיר
 alalamelyoum.co
 
אל-עאלם אַלְ-יַוְם (בערבית: العالم اليوم – "העולם היום") הוא עיתון עסקים בערבית שמפורסם בקהיר, מצרים. זהו העיתון העצמאי הפרטי הראשון של המדינה.
היסטוריה

על-עאלם אל-יום, שבסיסו בקהיר, הושק בשנת 1991 כעיתון העסקי הראשון במצרים. בנוסף, זהו העיתון העצמאי הראשון בבעלות פרטית של המדינה. יאסר ת'אבת ועמאד אדיב הם מייסדי העיתון.
הבעלים של העיתון הם חברת Good New 4Me Holding אשר מחזיקה גם בעיתון נוסף ושמו Nahdet Misr. עמאד אדיב הוא גם היו"ר ולמיס אל-חדידי הוא מנכ"ל העיתון.
העיתון מתפרסם שש פעמים בשבוע ומתמקד בחדשות עסקיות ביחס למצרים, המזרח התיכון ושאר חלקי העולם. העיתון מציע גם ניתוחים פיננסיים. קהלי היעד שלה כוללים מובילי דעה, נשות עסקים וגברים ומקבלי החלטות בתאגידים רב לאומיים ופרטיים. לעיתון משרדים בפריז, לונדון, ז'נבה, בון, ערב הסעודית, כווית, קטר, בחריין, מרוקו וביירות. הוא מפרסם מהדורה מצרית ומהדורת אזור המפרץ.
בשנת 2003 מספר הקוראים המשוער היה 650,000 והמחזור היה 15,000 עותקים. תפוצת העיתון בשנת 2005 הייתה 35,000 עותקים.
הערות שוליים

↑  Who's Who in the Arab World 2007-2008. Walter de Gruyter. 2007. p. 23. ISBN 978-3-11-093004-7.
1 2  "Al Alam Al Youm". City Scape Egypt. 2013. אורכב מ-המקור ב-2 בינואר 2014. נבדק ב-2 בינואר 2014. {{cite web}}:  (עזרה)
1 2 3  African Media and ICT4D: Documentary Evidence: a Baseline Study on the State of Media Reporting on ICT and Information Society Issues in Africa. United Nations Publications. 2003. p. 32. ISBN 978-92-1-125088-6.
↑  "Yasser Thabet". Institute for Cultural Diplomacy. נבדק ב-2 בינואר 2014. {{cite web}}:  (עזרה)
↑  Andrew Hammond (2005). Pop Culture Arab World!: Media, Arts, and Lifestyle. ABC-CLIO. p. 76. ISBN 978-1-85109-449-3.
↑  "Senior Management". Good News Media Group. אורכב מ-המקור ב-11 בנובמבר 2014. נבדק ב-11 בנובמבר 2014. {{cite web}}:  (עזרה)
1 2  Divisions (אורכב 27.11.2019 בארכיון Wayback Machine) Artoc. Retrieved 2 January 2014.
↑  Asma Yousef (באוגוסט 2002). "Post-9/11 Media Coverage of International News". Washington Report on Middle East Affairs. 21 (6). נבדק ב-3 בינואר 2014. {{cite journal}}:  (עזרה)(נדרשת הרשמה)
↑  Mohammad Abdel Rahman (2 בפברואר 2012). "Emad el-Din Adeeb: The Return of "Citizen Mubarak"". Al Akhbar. אורכב מ-המקור ב-6 בינואר 2014. נבדק ב-5 בינואר 2014. {{cite news}}:  (עזרה)
1 2  "Muslim Women: Past and Present". WISE. אורכב מ-המקור ב-23 ביולי 2014. נבדק ב-2 בינואר 2014. {{cite web}}:  (עזרה)
↑  "AppliTek featured in Egyptian business newspaper Al Alam Al Youm". AppliTek. 26 במאי 2008. נבדק ב-2 בינואר 2014. {{cite web}}:  (עזרה)
↑  William A. Rugh (2004). Arab Mass Media: Newspapers, Radio, and Television in Arab Politics. Greenwood Publishing Group. p. 123. ISBN 978-0-275-98212-6.
↑  "Zoellick's visit to Egypt (July 13–14)". Wikileaks. 18 ביולי 2005. נבדק ב-2 בינואר 2014. {{cite web}}:  (עזרה)
שרה גיליס

| --- | --- |

 לידה:  1 בינואר 1994 (בת 31) פאלו אלטו, ארצות הברית 
 מידע כללי
 השכלה:  אוניברסיטת קולורדו בולדר (2016) 
 משימות
 Polaris Dawn
 
שרה לוין "קופר" גיליס (באנגלית: Sarah Levine "Cooper" Gillis; נולדה ב-1 בינואר 1994) היא מהנדסת אמריקאית המועסקת בחברת SpaceX כמהנדסת תפעול חלל בכירה. היא טסה לחלל בספטמבר 2024 ב־Polaris Dawn, משימת טיסה פרטית בחלל, המופעלת על ידי SpaceX מטעמו של ג'ארד אייזקמן. במהלך המשימה, היא השלימה את הליכת החלל המסחרית הראשונה עם אייזקמן, והפכה לאדם הצעיר ביותר עד כה שהשתתף בהליכת חלל, ויחד עם אנה מנון קבעה שיא חדש לנשים הנוסעות הכי רחוק מכדור הארץ.
ראשית חייה

גיליס נולדה בפאלו אלטו קליפורניה, אמה סו לוין הייתה מורה למוזיקה וכנרת לימדה אותה לנגן בכינור בילדותה.
גיליס סיימה את לימודיה בבית הספר Shining Mountain Waldorf בבולדר, קולורדו, ארצות הברית ביוני 2012. במהלך לימודיה בתיכון פגשה את האסטרונאוט לשעבר של נאס"א ג'וזף ר. טאנר ששכנע אותה ללמוד ללמוד לימודי הנדסה.
ב-2017 היא קיבלה תואר ראשון בהנדסת אווירונאוטיקה וחלל מאוניברסיטת קולורדו בולדר.
קריירה

בשנת 2015, עוד בהיותה סטודנטית, החלה גיליס להתמחות בחברת SpaceX, ועבדה על בדיקות אדם בחוג של חללית דרגון 2. לאחר מכן עברה למשרה מלאה לתוכנית הכשרת האסטרונאוטים.
גיליס היא מהנדסת תפעול חלל מובילה בחברת SpaceX, האחראית לפיקוח על תוכנית הכשרת האסטרונאוטים עבור כלי הרכב דרגון 2 של החברה. היא הכינה אסטרונאוטים של נאס"א למשימות Demo-2 ו־Crew-1 הראשונות ולאחרונה אימנה ישירות את האסטרונאוטים של Inspiration4, הצוות הרק אזרחי הראשון שטס לחלל. גיליס היא מפעילת בקרת משימה, קצינת ניווט ומהנדסת תפעול ומשאבים למשימות צוות SpaceX מקבילה לתפקיד CAPCOM של נאס"א.
קריירה > Polaris Dawn

בספטמבר 2024 טסה גיליס ב־Polaris Dawn, טיסת חלל פרטית המופעלת על ידי SpaceX מטעם מנכ"ל Shift4, ג'ארד אייזקמן. היא ביצעה פעילות חוץ-רכבית עם אייזקמן, והפכה לאדם הצעיר ביותר שעשה זאת. גיליס, יחד עם אנה מנון, קבעה את השיא הנשי הרחוק ביותר מכדור הארץ. מאוחר יותר במהלך המשימה, גיליס, כנרת בעלת הכשרה קלאסית, ניגנה סולו לכינור מאת ג'ון ויליאמס מהסרט "מלחמת הכוכבים: הכוח מתעורר" משנת 2015 כדי לגייס כספים לבית חולים לילדים.
סיקור תקשורתי

גיליס מופיעה בפרקים 3, 4 ו-5 בסדרה מ-2021 של נטפליקס "Countdown: Inspiration4 Mission to Space".
הערות שוליים

↑  ירון דרוקמן, היסטוריה: לראשונה אסטרונאוטים פרטיים "הלכו" בחלל, באתר ynet, 12 בספטמבר 2024
1 2 3 4  Astronaut-Violinist Sarah Gillis Performs from Space with Music Students on Earth, Violinist.com (באנגלית אמריקאית)
1 2  "Shooting for the Stars: SMWS Alum and SpaceX Engineer Sarah Gillis". Shining Mountain Waldorf School (באנגלית אמריקאית). 2021-09-28. נבדק ב-2022-02-16.
↑  Jiménez, Jesus (2021-09-15). "Sarah Gillis will be a key voice in the astronauts' ears as they head to orbit". The New York Times (באנגלית אמריקאית). ISSN 0362-4331. נבדק ב-2022-02-16.
↑  ""SpaceX Tourists Will Make Attempt at Spacewalk During Flight"", The New York Times (באנגלית אמריקאית), ISSN 0362-4331, נבדק ב-2022-02-16
↑  "Jared Isaacman, who led the first all-private astronaut mission to orbit, has commissioned 3 more flights from SpaceX". Washington Post (באנגלית אמריקאית). ISSN 0190-8286. נבדק ב-2022-02-16.
↑  "Polaris Dawn Astronauts Reach Record High Orbit Above Earth". The Seattle Times. 11 בספטמבר 2024. {{cite news}}:  (עזרה)
↑  Tingley, Brett (13 בספטמבר 2024). "Polaris Dawn astronaut plays 'Star Wars' song in music video beamed from space (video)". Space.com (באנגלית). Future US, Inc. נבדק ב-13 בספטמבר 2024. {{cite web}}:  (עזרה)
הכח גלי גיל רמת גן

הכח גלי-גיל רמת-גן הוא מועדון כדורגל מהעיר רמת גן, אשר משחק בליגה ג'. המועדון הוקם בשנת 2019 כקבוצת אוהדים על ידי אוהדי הכח עמידר רמת גן (מועדון שזכה ב-2 אליפויות בליגה הבכירה בישראל וב-2 גביעי מדינה), שמאסו בהתנהלות הגוף המנהל של הקבוצה המקורית, לאחר שזאת הגיעה לשפל הגדול ביותר שלה (הגיעה לתחתית ליגה ב') ולא הצליחה להתרומם מהליגות הנמוכות.
רקע

מועדון הספורט "הכח" הוקם לראשונה בווינה ב-1909 בעקבות חזון "יהדות השרירים" של מקס נורדאו. בבסיסו של החזון, רעיון הגנה עצמית של היהודים מול אנטישמיות גואה באירופה, יציאה נגד הצגת היהודים בידי שונאיהם כעם חלש מבחינה פיזית, ובמקביל, מעשה ציוני להכשרה פיזית של חלוצים לקראת מימוש הרעיון הציוני בארץ ישראל.
השואה חיסלה את המועדון בווינה, אך צעירים, פליטי מרכז אירופה, הקימו מחדש בארץ מועדון המשך בשם הכח תל אביב. הכח תל אביב התאחדה לימים עם מכבי רמת גן ליצירת הכח-מכבי רמת גן והייתה במשך העשור 1975-1965 קבוצה דומיננטית בכדורגל הישראלי שזכתה בזמן קצר בשתי אליפויות, בשני גביעים והגיעה פעם נוספת לגמר גביע המדינה. כל זאת כקבוצה חסרת משאבים חיצוניים עם קהל אוהדים בהיקף מוגבל יחסית. לקבוצה היה סגל שכלל שחקנים מוכשרים שצמחו ברובם בשכונות הדרומיות של תל אביב מצד אחד, ומצד שני עם הנהלה שהורכבה מאוסף תומכים, חלקם יוצאי וינה, ממייסדי המועדון ומאנשי שכונת שפירא.
הקבוצה המשיכה להתקיים גם לאחר שנות ה-70 של המאה ה-20, אך דעכה אט אט תוך שהיא מתדרדרת במורד הליגות, וברבות השנים עמדה בפני פשיטת רגל והמועדון נמכר לאנשי עסקים. לאחר שהקבוצה עברה איחוד נוסף עם מכבי רמת עמידר ב-2005, היא הדרדרה עד לליגה הרביעית.
הקמת המועדון

על רקע המצב העגום החליטה בשנת 2019 קבוצה קטנה של אוהדים, שחקני עבר ותומכים של המועדון המקורי, להקים את "עמותת הכח גלי גיל רמת גן" במטרה לייצר מועדון כדורגל חדש שיהיה בבעלות חבריו. עמותת הכח גלי גיל רמת גן זוכה לתמיכת "העמותה למען המכבי ברמת גן", הבעלים החוקיים של אצטדיון וינטר ברמת גן. שם המועדון, גלי גיל, הוא מחווה לאצטדיון הכדורגל המיתולוגי של הכח רמת גן ששכן בסמוך לבריכת גלי גיל ומכאן כינויו, ובו הגיעה הקבוצה לשיאה הספורטיבי בשלהי שנות ה-60 של המאה ה-20 ותחילת שנות ה-70, כאשר זכתה בו בשני תוארי אליפות ושני גביעי מדינה. מטרת המועדון החדש היא לשמר את מורשת מועדוני הכח לאורך הדורות, למין הקמת הכח וינה ב-1909, ולהחזיר את השליטה במועדון לאוהדיו.
עם תחילת פעילות המועדון החלה העמותה להפעיל את קבוצת הכדורגל של ותיקי הכח רמת גן, ובשלהי 2020 הקימה העמותה קבוצת כדורגל שפתחה את משחקיה בליגה ג'. הקבוצה מורכבת בעיקרה משחקנים תושבי רמת גן. תמהיל השחקנים הוא של צעירים מוכשרים בליגה לצד שחקני עבר ותיקים. לצד הקבוצה החדשה פועלת קבוצת "ותיקי הכח גלי גיל רמת גן". כמו כן פתחה העמותה בית ספר לכדורגל הפועל לחינוך צעירים ברמת גן. את עונת 2020/2021 סיימה הכח גלי-גיל ר"ג במרכז טבלת ליגה ג'. לקראת עונת 2021/2022 חוזקה הקבוצה במספר שחקנים ותיקים שהצטרפו לקבוצה הבוגרת מקבוצת הוותיקים של המועדון. את עונת 2021/2022 פתחה הקבוצה היטב אולם בהמשך נחלשה וסיימה בחלק התחתון של הליגה.
בעונת 2022/2023 התחזקה הקבוצה בשחקנים מנוסים, והובילה את מחוז ת"א של ליגה ג' במשך מספר מחזורים תחת האימון של נסים כהן. את הליגה היא סיימה במקום השלישי ושובצה למשחקי הפלייאוף העליון. בשלב הראשון בפלייאוף, ניצחה את צפרירים חולון, שהייתה מובילת הליגה במרבית שלבי העונה וסיימה אותה במקום השני. בסופו של דבר הפסידה הקבוצה לבית"ר כפר סבא מליגה ג' שרון, ונשארה בליגה ג'.
בעונת 2023/2024 שיחקה קבוצה תחת שרביטו של המאמן ליאור בן-שושן וסיימה במרכז הטבלה אחרי שהחמיצה את הפלייאוף העליון במקום אחד.
עונת 2024/2025 נפתחה בהדרכת המאמן הצעיר מוטי צבי עם סגל שחקנים צעיר וחדש ברובו.
הניסיון לרכישת הכח עמידר רמת גן

לאחר תום עונת 2022/2023 ספגה הכח עמידר רמת גן מכה קשה כשבית המשפט החליט לסגור את אצטדיון וינטר, מתוך חשש שאחד מבעליה הקודמים של הקבוצה מקיים בו פעילות פלילית, מה שיהווה סכנה לשלום הציבור. בעקבות ההחלטה החליטה קבוצת המשקיעים שרכשה את המועדון לסגת ממנו, ולהפסיק את פעילותה, מה שהביא לדיונים לגבי האפשרות לפירוק הקבוצה, ולבסוף להחלטה על מינוי מפרק לקבוצה. בתחילת חודש אוגוסט הוציא המפרק את הקבוצה למכירה, ובסוף אוגוסט הודיע בית המשפט כי עמותת האוהדים "הכח גלי גיל רמת גן" הגישה את ההצעה הזוכה, ותרכוש את הקבוצה תמורת 225,000 ש"ח, אך בערעור בבית המשפט נמכרה הקבוצה לעמותת מ.ס. א.ר.י. מגני תקווה, שהציעה 700,000 ש"ח, סכום חסר תקדים לקבוצה שמשחקת בליגה ב'.
מטרות העמותה המחזיקה במועדון

שימור מורשת מועדוני הכח: הכח וינה, הכח ברלין, הכח תל אביב והכח מכבי רמת גן, שימור הקשר עם שחקני עבר ומועדוני הכח בעולם.
הקמת קבוצת כדורגל שתישא את השם "הכח" ותשחק במדים הסגולים המייצגים את קבוצת העבר הנוסטלגית. מטרת המועדון הקמת מועדון כדורגל עם זהות ברורה כמועדון כדורגל ששייך לאוהדים ונטול כל אינטרסים אחרים, למעט הצלחת המועדון. המועדון יכלול מחלקת נוער ובית ספר לכדורגל, והמטרה הסופית של המועדון היא הקמת אקדמיית כדורגל תחתיו.
תמיכה ומעורבות בקהילה: רוב חברי העמותה פעילים בהתנדבות במספר מועדונים אחרים ברמת גן, בין היתר בתחומי נוער בסיכון, גמלאים עיוורים ונכים.
מיסוד החינוך לכדורגל באמצעות הפעילויות הקהלתיות ההתנדבותיות.
ראו גם

הכח עמידר רמת גן
הערות שוליים

↑  בעזרת יתים: ניצחון גדול לגלי גיל בחולון, 2 באפריל 2023, דאבל פס
↑  אלון יהודיוף, ליגה ג' - סיכום סופ"ש, 8 באפריל 2023, דאבל פס
↑  אלון יהודיוף, הכח ר"ג ניצחה את כפ"ס ושרדה בליגה ב', 14 באפריל, דאבל פס
↑  מיכאל וייסרמן, מכת מוות להכח עמידר רמת גן? אצטדיון וינטר ייסגר, 7 ביוני 2023, דאבל פס
↑  יונתן גינזבורג, ‏ביהמ"ש יחליט תוך שבוע האם הכח ר"ג תימחק, באתר ONE‏, 12 ביולי 2023
↑  יונתן גינזבורג, ‏עו"ד בן פורת מונה למפרק של הכח עמידר רמת גן, באתר ONE‏, 18 ביולי 2023
↑  יונתן גינזבורג, ‏הכח רמת גן הוציאה הזמנה לרכישת הקבוצה, באתר ONE‏, 8 באוגוסט 2023
↑  הודעת העמותה על רכישת הקבוצה, בעמוד הפייסבוק של הכח גלי גיל רמת גן, 30 באוגוסט 2023
↑  יובל בר ויונתן גינזבורג, ‏עמותת גני תקווה תרכוש את הכח עמידר רמת גן, באתר ONE‏, 6 בספטמבר 2023